**ΘΕΡΙΝΟ ΣΕΜΙΝΑΡΙΟ**

**«ΠΡΟΣΤΑΣΙΑ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΣΤΗΝ ΕΥΡΩΠΗ»**

**26 - 30 Αυγούστου, 2016 - Θεσσαλονίκη**

**ΈΔΡΑ UNESCO** **ΔΙΑΠΟΛΙΤΙΣΜΙΚΗΣ ΠΟΛΙΤΙΚΗΣ ΠΑΝΕΠΙΣΤΗΜΙΟΥ ΜΑΚΕΔΟΝΙΑΣ**

**ΑΙΘΟΥΣΑ ΣΥΝΕΔΡΙΩΝ - ΠΑΝΕΠΙΣΤΗΜΙΟ ΜΑΚΕΔΟΝΙΑΣ**

Η Έδρα UNESCO Διαπολιτισμικής Πολιτικής Για μία Δραστήρια και Αλληλέγγυα Ιθαγένεια του Πανεπιστημίου Μακεδονίας διοργανώνει θερινό σεμινάριο στη Θεσσαλονίκη για **δικηγόρους, δικαστές, εκπαιδευτικούς, αστυνομικούς, κοινωνικούς λειτουργούς και φοιτητές** με θέμα την «Προστασία των Ανθρωπίνων Δικαιωμάτων στην Ευρώπη».

Τα μαθήματα θα γίνουν στην **Αγγλική** γλώσσα από 10 εξειδικευμένους ακαδημαϊκούς από την Ευρώπη και την Ελλάδα στην κλιματιζόμενη **Αίθουσα Συνεδρίων του Πανεπιστημίου Μακεδονίας, στις 26 - 30 Αυγούστου, 2016. Το πρόγραμμα έχει διάρκεια 40 διδακτικές ώρες και προσφέρει** **3 εξωσχολικές μονάδες ECTS** στους συμμετέχοντες. Το ωρολόγιο πρόγραμμα -που θα ανακοινωθεί σύντομα- θα πραγματοποιείται **τις καθημερινές Παρασκευή και Δευτέρα από τις 14.30 μέχρι τις 21.30, το Σάββατο από τις 10.30 μέχρι τις 18.30 και την Κυριακή από τις 15.00 έως τις 21.45.**

Το θερινό σχολείο αποτελείται από πέντε θεματικούς κύκλους και τις αντίστοιχες διαλέξεις, οι οποίες είναι:

* **Διεθνείς και Περιφερειακοί Μηχανισμοί Προστασίας Ανθρωπίνων Δικαιωμάτων**

Π. Νάσκου Περράκη: **«Η Διεθνής και Περιφερειακή Προστασία των Ανθρωπίνων Δικαιωμάτων: το παράδειγμα των προσφύγων»**

* **Η Ευρωπαϊκή Σύμβαση Δικαιωμάτων του Ανθρώπου**

D. Rajska: **«Η Ευρωπαϊκή Σύμβαση Δικαιωμάτων του Ανθρώπου - Το δικαίωμα σε Δίκαιη Δίκη και το Δικαίωμα Ασύλου»**

Ι. Παπαδόπουλος: **«Η ελευθερία της Έκφρασης»**

* **Τα Θεμελιώδη Ανθρώπινα Δικαιώματα στην ΕΕ και η Προστασία των Προσωπικών Δεδομένων**

Λ. Παπαδοπούλου: **«Ο Χάρτης των Θεμελιωδών Δικαιωμάτων»**

Ε. Αλεξανδροπούλου: «**Η Προστασία των Προσωπικών Δεδομένων στην Ε.Ε»**

* **Απαγόρευση Διακρίσεων με έμφαση στα Δικαιώματα των LGBT**

Δ. Αναγνωστοπούλου: **«Η νομοθεσία και νομολογία του ΕΔΑΔ και του Ευρωπαϊκού Δικαστηρίου σχετικά με την Απαγόρευση των Διακρίσεων»**

Α. Τρυφωνίδου: **«Τα Δικαιώματα των LGBT στην Ευρώπη»**

* **Πρόσφυγες, Μειoνότητες, Ομάδες, Πολιτισμικά Δικαιώματα**

Ν. Γαϊτενίδης: **«Πολιτισμικά Δικαιώματα στην Ευρώπη» και «Μεινότητες, Αυτόχθονες Πληθυσμοί και Ομάδες: Ανθρώπινα Δικαιώματα και Ταυτότητα»**

Ι. Παπαβασιλείου - Αλεξίου: **Εργαστήριο με θέμα τις «Διαπολιτισμικές Ικανότητες σχετικά με την Συμβουλευτική σε Ευπαθείς Κοινωνικές Ομάδες»**

Το κόστος συμμετοχής ανέρχεται στα **250 ευρώ**, ενώ οι **φοιτητές Ελληνικών Πανεπιστημίων** πληρώνουν μόνο το ποσό των **200 ευρώ**. Το κόστος περιλαμβάνει: το κόστος συμμετοχής, όλα τα συνεδριακά έντυπα (θα σταλούν με e-mail), το πάρτυ καλωσορίσματος, τα διαλείμματα με καφέ και ελαφρύ φαγητό, τις εξετάσεις καθώς και τα πιστοποιητικά. (Μείωση 10% στα δίδακτρα θα δοθεί σε εγγραφή 2 ατόμων). Υπάρχει η δυνατότητα πληρωμής με πιστωτική κάρτα σε 12 άτοκες δόσεις.

Το Θερινό Σχολείο θα δώσει **δύο υποτροφίες υπό τον όρο πως θα υπάρξουν συμμετοχές άνω των 20 ατόμων** και οι υποψήφιοι θα δείξουν μεγάλο ακαδημαϊκό ενδιαφέρον και επιδόσεις, καθώς και απόδειξη της οικονομικής τους στενότητας. Η υποτροφία καλύπτει μόνο το κόστος συμμετοχής.

**Η προθεσμία υποβολής αιτήσεων είναι στις 22 Αυγούστου, 2016.** Μπορείτε να συμπληρώσετε την φόρμα υποβολής αιτήσεων (στα Αγγλικά) που θα βρείτε στο [**http://afroditi.uom.gr/seminars/**](http://afroditi.uom.gr/seminars/) και στη συνέχεια να τη στείλετε με e-mail στο desantonop@gmail.com.

**Συμπληρώστε την αίτησή σας ΤΩΡΑ!**

Για αιτήσεις και πληροφορίες, παρακαλείσθε να επικοινωνήσετε desantonop@gmail.com και στα τηλέφωνα +30 2310 891 442 και +30 6906 762 857